Vastavalt nimekirjale 5. detsember 2025 nr 6-2/54-15

**Kuusiku tee 11 detailplaneeringu esitamine**

**kooskõlastamiseks ja arvamuse andmiseks**

[Rapla Vallavolikogu 25. aprilli 2024 otsusega nr 33](https://atp.amphora.ee/raplavv2017/index.aspx?o=923&o2=923&itm=798210) algatati üldplaneeringut muutva detailplaneeringu koostamine eesmärgiga sätestada tingimused kuni 4 boksiga ridaelamu kavandamiseks planeeringualal pindalaga u 0,3 ha, mis hõlmab Rapla linnas Kuusiku tee 11 maaüksust (katastritunnus 66801:001:1789) ja osaliselt vahetult ümbritsevaid tänavaid. Planeeringuala piirneb 6692025 Kuusiku tee, 6692025 Kuusiku tee L2, 6692084 Edela tänava, Kuusiku tee 11a ning Edela tn 5, 7 ja 9 maaüksustega. Planeeringu elluviimisega kavandatakse linnaruumi tihendamine üldplaneeringu üldreeglist suuremas ulatuses, kuid ei ületata piirkonnas väljakujunenud tihedust. Detailplaneeringut menetletakse üldplaneeringut muutvana. Olemasoleva linnaruumi tihendamine on valglinnastumisest jätkusuutlikum arengustsenaarium.

Detailplaneeringu eskiisi avalik väljapanek toimus 13. veebruarist kuni 16. märtsini 2025 ning avalik arutelu leidis aset 18. märtsil 2025. Eskiisile esitatud märkuste ja ettepanekute alusel on põhilahendust korrigeeritud. Põhilahendus esitatakse koostöötegijatele kooskõlastamiseks ja kaasatud isikutele ja asutustele seisukohavõtuks. Detailplaneeringu põhilahendus 5. detsembri 2025 seisuga on leitav valla kodulehelt <https://rapla.ee/kuusiku-tee-11-rapla-linn/>.

Palun kooskõlastus, arvamus või ettepanek saata hiljemalt 30 päeva jooksul.

Lugupidamisega

(allkirjastatud digitaalselt)

Cerly-Marko Järvela

vallaarhitekt

Adressaadid: Keskkonnaamet, Maa- ja Ruumiamet, Politsei- ja Piirivalveamet, Päästeamet, Terviseamet, puudutatud maaomanikud (Edela tn 1, 2, 3, 5, 7, 9, Kuusiku tee 9, 11, 11a, Liiva tn 1, 2, Märjamaa tee 14/1, 14/2, 14/3, 14/4, 14/5, 14/6, Veetorni tn 1, 2, 3, Nurme tn 6)

tel 506 1360

vallaarhitekt@rapla.ee